పెరిగిన ఎస్‌బిఐ అనుబంధ బ్యాంకుల షేర్లు
ఎస్‌బిఐ ఒక్కటే 4శాతం వృద్ధి
ముంబై, ఆగస్టు 19: అనుబంధ బ్యాంకుల విలీనానికి షేర్ల బదిలీ పద్దతికి బోర్డు డైరెక్టర్ల ఆమోదం లభించడంతో బ్యాంకులషేర్లు గణనీయంగాపెరిగాయి. బ్యాంకింగ్‌ దిగ్గజం ఎస్‌బిఐ నాలుగు శాతం పెరిగి 257రూపాయల వరకూ చేరితే స్టేట్‌బ్యాంక్‌ ఆఫ్‌ట్రావన్కూర్‌ తొమ్మిదిశాతం, పెరిగి 550 రూపాయలకు చేరింది. స్టేట్‌బ్యాంక్‌ ఆఫ్‌ ఇకనీర్‌ జపూర్‌ 4శాతం పెరిగి 700 రూపాయలుగా బిఎస్‌ఇలో ఇంట్రాట్రేడ్‌ంగ్‌లో ర్యాలీతీశాయి. ఉదయం నుంచే ట్రేడింగ్‌లో అనుబంధ బ్యాంకులు రూపందు కున్నాయి. ఎస్‌బిఐ రూపాయి విలువ కలిగిన 28 షేర్లను ప్రతి పదిషేర్లకు కేటాయిస్తుంది. ఎస్‌బిబిజెపరంగా పదిషేర్లు పొందు తారు. ఎస్‌బిటిబ్యాంకుకు సంబంధించి పది షేర్లకు 22 షేర్లు, స్టేట్‌బ్యాంక్‌ఆఫ్‌ మైసూర్‌కు సంబంధించి ప్రతి పదిషేర్లకు 22 షేర్లుపొందుతారు. ఇక షేర్లపరంగా వ్యక్తిగతంగాచూస్తే ఎస్‌బిఐ నాలుగుశాతం పెరిగి 257వద్ద నిలిచింది. ఎస్‌బిటి తొమ్మిది శాతం పెరిగి 550కి చేరింది. ఎస్‌బిబికె నాలుగుశాతంపెరిగి రూ.700గా నమోదయింది. స్టేట్‌బ్యాంక్‌ ఆఫ్‌ మైసూర్‌ 12 శాతం దిగజారింది. ఇంట్రాడేలో 546కు చేరింది. గడచినమే 18వ తేదీనుంచి ఈ అనుబంధ బ్యాంకులన్నీ కూడా మార్కెట్ల లో భారీగా పెరిగాయి. 30శాతంకిపైగా పెరిగినట్లు అంచనా. బ్యాంకుల పునరేకీకరణకు ప్రభుత్వం కసరత్తులు ప్రారంభిస్తుం డగానే వీటిషేర్లు పెరిగాయి. వీటికితోడు దేశంలోని అతిపెద్ద బ్యాంకు ఎస్‌బిఐపరంగా ప్రభుత్వానికి 61.32శాతం వాటా లున్నాయి. బిఎస్‌ఇ సెన్సెక్స్‌ 9శాతం పెరిగింది. ఎస్‌బిఐ ఒక్కసారిగా 177.20 నుంచి రూ.248.20కి చేరింది. ఎల్‌టిపి 255.65గాఉంది. ఎస్‌బిబిజెషేర్లు 488.35నుంచి 673.30కి చేరాయి. స్టేట్‌బ్యాంక్‌ ఆఫ్‌ మైసూర్‌ షేర్లు 378.40 నుంచి 621.70కి చేరాయి. అయితే శుక్రవారం నాటిట్రేడింగ్‌లో 558.80కి చేరాయి. స్టేట్‌బ్యాంక్‌ ఆఫ్‌ట్రావన్కూరు 363.25నుంచి 505.85కి చేరాయి. 538.90 రూపాయలుగా ఉన్నాయి. నాలుగు అనుబంధ బ్యాంకులతోపాటు భారతీయ మహిళా బ్యాంకు విలీనానికి కూడా కసరత్తులు ఎస్‌బిఐ ముమ్మరం చేసింది. 2016-17 ఆర్థికసంవత్సరం ముగిసే లోపే ఎస్‌బిఐ విలీనం ప్రతిపాదన ముగించాలని నిర్ణయించింది. వివిధ బ్రకరేజి సంస్థలు, సెక్యూ రిటీస్‌ సంస్థలు కూడా ఈ వాటా బదిలీప్రక్రియ సహేతుకంగా ఉందని, 0.6నుంచి 0.7రెరట్లు బుక్‌విలువలకంటే ఎక్కువ ఉన్నట్లు అంచనావేస్తు న్నాయి. నిర్మల్‌బ్యాంగ్‌ సెక్యూరిటీస్‌ అంచనాలను చూస్తే ఈ ధరలు సహేతుకంగానే ఉన్నాయని ప్రకటిం చింది. ఎస్‌బిఐ బుక్‌ విలువలప్రకారం 1.4రెట్లు ఎక్కువ ట్రేడింగ్‌ జరిపింది. ఒక్క స్టేట్‌బ్యాంక్‌ ఆఫ్‌ మైసూర్‌ మాత్రమే దిగజారింది. కంపెనీ వాటాబదిలీ ప్రక్రియలో స్టాక్‌ విలువలు ముందురోజు ధరలకంటే 12శాతం డిస్కౌంట్‌ ప్రక టించింది. ఈ విలీనం పూర్తి అయితే ప్రైవేటురంగంలోని ఐసి ఐసిఐబ్యాంకు కంటే ఐదురెట్లు ఎక్కువ స్థాయికి ఎస్‌బిఐ పెరుగుతుంది. అంతే కాకుండా ప్రపంచంలోని టాప్‌ 50 బ్యాంకుల్లో ఒకటిగా నిలుస్తుంది. మొత్తం 37 లక్షల కోట్ల టర్నోవర్‌కు చేరుతుంది. ఇప్పటివరకూ ఏ ఒక్క భారతీయ బ్యాంకు కూడా ప్రపంచం లోని టాప్‌ 50 బ్యాంకుల్లో స్థానం పొందలేదు. ఎస్‌బిఐ శాఖల నెట్‌వర్క్‌ కూడా పెరుగుతుంది. కేరళ, కర్ణాటక, ఆంధ్రప్రదేశ్‌, తెలంగాణ, పంజాబ్‌, రాజస్థాన్‌ వంటి రాష్ట్రాల్లో విలీనం తర్వాత మరింత పెరుగుతాయి. ప్రస్తు తం మూడు ఎక్ఛేంజిల్లో జాబితా అయితే మరో రెండు జాబితా కాలేదు. అవి ఎస్‌బిహెచ్‌, స్టేట్‌బ్యాంక్‌ ఆఫ్‌ పాటియాలాగా ఉన్నాయి. అయితే మొత్తం 70వేల మంది అసోసియేట్‌ బ్యాంకు ఉద్యోగులు ఎస్‌బిఐ పరిధిలోనికి వస్తారు. ఇక ఎస్‌బిఐ కి రానిబాకీలపరంగా కూడా శిరోభారం పెరుగుతుంది. విలీనం అయిన వెంటనే ముందు రానిబాకీలపై దృష్టిపెట్టాల్సి ఉంటుం ది. ఎస్‌బిఐ ఉద్యోగులకు పెన్షన్‌, ప్రావిడెంట్‌ఫండ్‌ వంటివి ఉంటాయి. అన్ని అససియేట్‌ బ్యాంకులకు కూడా ప్రస్తుతం ఇవి వర్తిస్తాయి. ఎస్‌బిఐ అదనపు పెన్షన్‌ సంబంధిత ఖర్చు లుగా మరో మూడువేల కోట్లు పెరుగుతాయని అంచనా. గడ చిన మూడేళ్లుగా ఎస్‌బిఐ సిబ్బంది పదిశాతం తగ్గిపోయారు. టెక్నాలజీ అమలుతో ఎక్కువ మందిని తగ్గించేందుకు ప్రాధా న్యం ఇచ్చింది. విలీనం తర్వాత సిబ్బందిని తగ్గించే అవకాశా లుండవని రెలిగేర్‌ సెక్యూరిటీస్‌ అంచనా వేసింది. తక్కువ నిర్వహణ ఖర్చు, శాఖల హేతుబద్ధీకరణ వంటివి దీర్ఘకాలంలో ఉంటాయేకాని ఇప్పటికిప్పుడు ఉండకపోవచ్చు. బ్యాంకింగ్‌ రంగ పునరేకీకరణదిశగా మొత్తం 27 ప్రభుత్వ బ్యాంకులను ప్రభుత్వం ఏడు పెద్ద బ్యాంకులుగా మార్చాలని చూస్తోంది. ప్రభుత్వరంగ బ్యాంకుల్లో ఈ పునరేకీకరణ ప్రక్రియల పరంగా ముందు ఎస్‌బిఐ అనుబంధ బ్యాంకులను విలీనం చేయడం సులువైన ప్రక్రియగా చెపుతున్నారు. ఎస్‌బిఐ అనుబంధ బ్యాంకులతో పోలిస్తే ఇతర బ్యాంకుల విలీనం సమస్యాత్మకం అవుతుంది. దీనివల్ల ఉద్యోగులపరంగా అశాంతి పెరుగుతుం దని, మరో రెండు,మూడేళ్లపాటు యాజమాన్యం ఇదేతీరు కొన సాగించాల్సి ఉంటుందని బ్రోకరేజి నిపుణులు చెపుతున్నారు.